Almuevennen, 1844-12-11
Haar Godseier Tutein paa Marienborg Lov til at ophæve Forordningen af 19de Marts 1790, eller sætte den ud af Kraft, Naar man hører Godseiere, der i Stændersalen lofte deres Stemme for Constitution, Statsraadsforandring osv., saa skulde man troe, at det ret var nogle liberale og folkelig sindede Herrer, og naar man forresten ikke videre kjender til deres Handlinger, skulde man tænke, at de ogsaa vare de virksomste og dygtigste Mænd til at befordre deres Undergivnes Vel og Bedste. Naar man imidlertid undersøger, af hvad Beskaffenhed de Handlinger ere, som de udøve imod dem de har at byde og befale over – jeg mener nemlig, deres Hoveribønder og Ugedagsmænd – saa maa man ofte grue for de Undertrykkelser, som de tillade sig imod dem, og naar man betragter, hvorledes de foretage Handlinger, der ligefrem strider imod Lovene, saa maa man studse og forhauses over, at de tør understaae sig deri. – Følgende 1ste Paragraph af en Forpagtningscontract, der er udstædt paa en Gaard paa 9, siger og skriver ni Aar, kan nogenlunde godtgjøre hvorledes den saa meget frisindede Godseier Tutein paa Marienborg paa Møen handler med sit Bønder=Gods. "Forpagtnings-Contract. oprettet imellem Godseier P. A. Tutein og Søren Frederiksen af Raabymagle om Gaarden Nr. 5 i Ebbelnæs, staaende for Hartkorn 4 Tdr. 6 Skpr. 51. Gaarden med dens tilliggende Jorder, saaledes som den sidste Besidder har havt dem i Brug, overdrages S. Frederiksen i Forpagtning i 9 Aar, fra 1. Mai 1843 til 1. Mai 1852. Videre end selve Gaarden og de Jorder der for Tiden bruges under samme, tilkommer ikke Forpagteren. Desuden har Forpagteren ingen Andeel i Gaden, eller i de paa Gaden opførste Huse, Smedier m. m. ligesom han heller ikke nyder Godtgjørelse for udlagt Skolejord, udlagte Veie m.v.)*) Hele den lange Forpagtningscontract, der har flere mærkelige Sider, har jeg indtil videre ikke fundet det nødvendigt at aftrykke. Saaledes er Egenraadighed og Vilkaarlighed stredet frem, at Ophævelse og Tilsidesættelse af de Love og Anordninger som sigte til Bondestandens Bedste, skeer aabent for Alles Øine der paa Godset. Dog – Sagen er trængt ind for Hs. Majestæt Kongen, som har givet Amtsforvalter Frost paa Møen, Ordre til at afgive Jndberetning herom, og denne har under 24de Juni dette Aar tilskrevet Pastor Pontoppidan i Damsholte, saaledes: "Da det af Hs. Majestæt Kongen er befalet mig at afgive Jndberetning, om hvilke Gaarde paa Marienborg Gods der ere nedlagte uden de anordnede Forholdsreglers Jagttagelse, saa giver jeg mig den ærbødige Frihed at bede Deres Velærværdighed meddele mig Oplysning om 1, hvilke Gaarde i Damsholte Sogn, der saaledes ere nedlagte, og 2, naar senest derom af Deres Velærværdighed er gjort Anmeldelse til Amtet." Efter Pastor Pontoppidans derefter afgivne Jndberetning til Amtet af 30te Juni d. A., er der paa Marienborg Gods nedlagt 10, siger og skriver ti Gaarde, og 2 Gaarde i Ebbelnæs ere bortleiede, og Jens Rasmussen Møllers Gaard i Frenderup maa hans eneste Søn – der er gift og hjemme hos Faderen ikke faae i Fæste paa nogen Maade, da samme skal nedlægges tilligemed endeel Gaarde i Ebbelnæs, (Leiecontractens 15de Post, begynder saaledes: Eieren forpligter sig til, naar nogen Gaard paa Godset, udenfor de til Nedlæggelse bestemte, skulde ved foregaaende Fæsters og Enkes Død komme til hans Raadighed osv.) Saa vidt var det kommet i Midten af Juli Maaned, men siden har jeg ikke hørt noget dertil; det var imidlertid at ønske, at alle de der kunne give nogen Oplysning i denne og andre saadanne Sager, vilde enten selv, eller ved andre Mænd, meddele det til offentlig Kundskab, at det dog kan blive klart og vitterligt, hvad det er der vækker Røre i Bondestanden, og nødvendig maa bringe enhver oplyst Mand i denne Stand til, paa enhver lovlig Maade at stræbe efter, at den fuldstændigt vorder nemanciperet til virkelig Frihed og Lighed for Person, Eiendom og Virksomhed." Det skal fremdeles være min Bestræbelse at lade Kjendsgierningerne selv tale, og vil man vedblive at kalde det Agitation, det er Ophidsning, saa er det jo Godseierne selv, der agtere. Lundby pr. Præste den 14de November 1844. Peder Hansen, Fæstehuusmand. Fribefordringsvæsenet paa Falster.